open-index/open-wikipedia-markdown huggingface dataset:
Päikesefilter

**Päikesefilter** on spetsiaalne optiline filter, mis on mõeldud Päikese otseseks vaatlemiseks või fotografeerimiseks. Filtrimaterjali võib kasutada prillides või optiliste instrumentide -- näiteks teleskoopide või binoklite -- ees. Visuaalseks vaatlemiseks sobivate filtrit optiline tihedus OD on inimsilmale nähtavas lainealas soovituslikult 5, mis tähendab, et filter laseb läbi ainult 1 osa 100 000 peale langevast valgusest, pildistamiseks sobiv filter võib olla valgust vähem nõrgendav. Päikesefiltrid blokeerivad ka Päikese intensiivset ultraviolett- ja infrapunakiirgust, mis võib silmi kahjustada.

Päikesefiltrid võivad olla valmistatud metalliseeritud pindadega klaasist või kahelt poolt metalliseeritud tugevast plastkilest, vahel ka lihtsalt väga väikese läbipaistvusega tumedast plastmaterjalist. Sellised nn. valge valguse filtrid võimaldavad hästi vaadelda Päikese "pinna" - fotosfääri - detaile, päikeseplekkidest kuni granulatsioonini. Sõltuvalt filtri materjalist paistab Päike läbi sellise filtri kas valgena või mingit värvi.

Nägemaks Päikese protuberantse või teisi Päikese aktiivsusega seotud nähtusi Päikese pinna kohal, tuleb kasutada kitsasribafiltreid, mis Päikese kogu spektrist laseb läbi vaid mingi kitsa lainepikkuste vahemiku, harilikult mõne keemilise elemendi kiirgusjoone lainepikkuse ümbruses. Enim levinud Päikese vaatlemiseks sobiv kitsasribafilter on vesiniku Balmeri seeria alfajoone filter, nn. Hα filter.

## Välislingid
* Starizona päikesefiltrite ülevaade (''ingl. k'')
Kuupjuur

Arvu *a* **kuupjuur** (tähis \sqrt[3]{a}) on arv, mille kolmandale astmele tõstmisel saadakse arv *a*. Teisisõnu, arv *b* on arvu *a* kuupjuur, kui kehtib võrdus *b³ = a*.

Matemaatiliselt tähistatakse kuupjuurt järgmiselt:

: \sqrt[3]{a} = b

Näiteks:

: \sqrt[3]{8} = 2, kuna 2^3 = 8.
: \sqrt[3]{-27} = -3, kuna (-3)^3 = -27.

## Omadused

* Kuupjuur eksisteerib kõigi reaalarvude korral, ka negatiivsete arvude puhul.
* Kuupjuure funktsioon on kogu reaalteljel pidev ja määratud.
* Kui *a* on positiivne, siis ka \sqrt[3]{a} on positiivne.
* Kui *a* on negatiivne, siis ka \sqrt[3]{a} on negatiivne.

## Kuupjuure arvutamine
Kuupjuurt saab arvutada mitmel viisil:

* **Käsitsi** – tabelite ja lihtsate arvude kaudu.
* **Kalkulaatoriga** – enamik teaduslikke kalkulaatoreid sisaldab kuupjuurefunktsiooni.
* **Newtoni meetodiga** – arvutuslik meetod, mis leiab järjest täpsemaid lähendeid kuupjuure väärtusele.

Newtoni meetodi valem kuupjuure leidmiseks:

: x_{n+1} = \frac{2x_n + \frac{a}{x_n^2}}{3}

kus *xₙ* on lähend ja *a* on arv, mille kuupjuurt otsitakse.

## Kuupjuur ja kompleksarvud
Kompleksarvude korral ei ole kuupjuur alati üheselt määratud. Näiteks leidub arvul *1* kompleksarvude hulgas kolm erinevat kuupjuurt:

* 1
* \omega (kompleksne juur)
* \omega^2, kus \omega = \frac{-1+\sqrt{3}i}{2}

## Kasutusalad
Kuupjuuri kasutatakse paljudes valdkondades:

* Füüsikas (näiteks tiheduse ja mahu seostes)
* Inseneerias (struktuuride koormusarvutustes)
* Keemias (ainete molaarmahtude arvutamisel)

## Seosed teiste matemaatiliste mõistetega
Kuupjuur on erijuht n-nda astme juurest, kus *n* = 3.

## Vaata ka

* Ruutjuur
* Juurimine

## Viited

## Välislingid

* Cube Root - MathWorld
J-Hope

**Jung Ho-seok** (sündinud 18. veebruaril 1994), esinejanimega **J-Hope**, on Lõuna-Korea räppar, laulja-laulukirjutaja, tantsija ja plaadiprodutsent. Ta debüüt oli 2013. aastal Lõuna-Korea poistebändi BTS liikmena Big Hit Entertainmenti all.

J-Hope andis 2018. aastal välja oma esimese soolo miksteibi "Hope World". Kriitikud võtsid selle positiivselt vastu ja miksteip saavutas USA ''Billboard'' 200 edetabelis 38. koha, mis oli tol ajal Korea sooloartisti kõrgeim saavutus selles valdkonnas. Temast sai esimene BTS-i liige, kes pääses 2019. aastal solistina ''Billboard'' Hot 100 edetabelisse, kui tema singel " Chicken Noodle Soup ", kus osales laulja Becky G, debüteeris 81. kohal. 2022. aastal andis J-Hope välja oma debüütstuudioalbumi *Jack in the Box* . 2023. aastal andis ta koos J. Cole'iga välja oma singli " On the Street ". 

## Noorpõlv ja haridus
J-Hope sündis Gwangjus Lõuna-Koreas, kus ta elas koos enda vanemate ning vanema õe Jung Ji-wooga. Ta pere on pärit Hadong Jeong klannist.

Ta on lõpetanud ülemaailmse küberülikooli ringhäälingu ja meelelahutuse erialal. 2019. aasta märtsis astus J-Hope Hanyangi küberülikooli ärijuhtimise magistriõppesse reklaami ja meedia alal. 

## Karjäär

### 1994–2012: algus
Enne BTS-iga debüüdi tegemist oli J-Hope osa põrandaalusest tantsugrupist, mille nimi oli Neuron. Lisaks võttis ta 6 aastat tantsutunde Gwangju muusikaakadeemias. Tunde võttis ta alates 4. klassist kuni enda esimese keskkooli aastani, millal ta sõlmis lepingu Big Hit plaadifirmaga. Ta oli tuntud oma tantsuoskuste poolest ja võitis erinevaid kohalikke auhindu, sealhulgas esikoha üleriigilisel tantsuvõistlusel 2008. aastal. Tema suur kirg tantsu vastu tekitas ka lopuks huvi laulmise vastu ning ta kandideeris iidoliks. Samal ajal, kui ta harjutas, et saada iidoliks, ilmus lauljal Jo Kwon laul koos J-hopega, mille nimi oli "Animal". Laul avaldati 2012. aastal.

### Pärast 2013. aastat: BTS
13. juunil 2013 tegi J-Hope enda debuudi BTS liikmena TV programmis *M! Countdown*. Ta oli kolmas liige, kes liitus bändiga. Enne teda oli bändiga liitunud RM ja Suga. Bändi nime all on ta esitanud 4 soololugu: "Intro: Boy Meets Evil", "Mama", "Trivia 起: Just Dance" ja "Outro: Ego". Esimesed kaks avaldati 2016. aastal BTS teises stuudialbumis *Wings*. Lyrically, "Boy Meets Evil" was about "the thoughts of a boy faced with the evil that is temptation" and showcased J-Hope's rapping abilities, while "Mama" was a "quirky hip-hop" ode of appreciation to his mother that "captures his animated delivery and onstage style. "Just Dance", released in 2018 on the band's fourth studio album *Love Yourself: Answer*, was a "funky hip-hop" song that "uses the titular activity as a metaphor for love". "Outro: Ego", also an upbeat, "funky" track, from 2020's *Map of the Soul: 7*, reflected on J-Hope's career and the decisions and hardships he faced through the years, additionally addressing the "dichotomy between his stage persona and his birth identity".

J-Hope also collaborated with bandmate V and Swedish singer Zara Larsson on the single "A Brand New Day" for the official soundtrack of the BTS World mobile video game. The single was released on June 14, 2019.
Punane haldjatiib

**Punane haldjatiib** (*Epimedium ×rubrum*) on kaheiduleheliste taimede liik tulikalaadsete seltsis.

See arvatakse olevat taimeliikide *[[Epimedium alpinum]]* ja *[[Epimedium grandiflorum]]* hübriid.

## Välislingid
* Punane haldjatiib andmebaasis eElurikkus
Kaeluskobra

**Kaeluskobra** *(Hemachatus haemachatus)* on mürknastiklaste *(Elapidae)* sugukonda kuuluv madu, kes elab peamiselt Lõuna-Ameerikas. Ta on tuntud oma võime poolest sülitada mürki vaenlase suunas, mis teeb temast ühe mürknastiklaste kõige ohtlikuma liigi. 

**Taksonoomia**

Kaeluskobra kuulub järgmisse taksonoomilisse süsteemi:

Kuningriik: Loomad *(Animalia)*

Hõimkond: Keelikloomad *(Chordata)*

Klass: Roomajad *(Reptilia)*

Selts: Soomuselised *(Squamata)*

Alamselts: Maolised *(Ophidia)*

Sugukond: Mürknastiklased *(Elapidae)*

Perekond: Kobra *(Naja)*

Liik: India kobra *(Naja naja)* 

**Välimus**

Kaeluskobra on keskmise suurusega madu, kelle keha pikkus ulatub tavaliselt 1,5–2 meetrini. Ta on musta või pruunika värvusega, millel on seljal helepruunid või kollased triibud. Kaelal asub iseloomulik "kaelus", mis on laiem ja ulatub külgedele. Kui madu tunneb end ohustatuna, tõstab ta oma kaelaosa ülespoole ja sirutab kaelaroite eesmised paarid külgedele, paljastades seljapoole venitunud nahal prillide kujutise. 

**Käitumine**

Kaeluskobra on öine ja maapinnal elav madu. Ta on mürgine ja kasutab oma mürki saakloomade tapmiseks. Kui ta tunneb end ohustatuna, võib ta võtta kaitsepoosi, tõstes oma kaelaosa ülespoole ja sirutades kaelaroite eesmised paarid külgedele, paljastades seljapoole venitunud nahal prillide kujutise.  

**Toitumine**

Kaeluskobra toiduks on peamiselt väikesed imetajad, linnud ja teised maod. Ta on mürgine ja kasutab oma mürki saakloomade tapmiseks. 

**Paljunemine**

Kaeluskobra on munasööja, s.t. ta sööb mune. Ta võib muneda kuni 20 muna korraga. 

**Levik ja elupaik**

Kaeluskobra elab peamiselt Lõuna-Ameerikas, eriti Indias ja Sri Lankal. Ta eelistab elada metsades ja põõsastes, kus tal on hea varjupaik ja toiduallikad. 

**Ohud ja kaitse**

Kaeluskobra on looduses oluline liik, kuna ta aitab kontrollida väikeste imetajate ja teiste maode populatsioone. Kuna ta on mürgine, on ta ka inimeste jaoks ohtlik. Seetõttu on oluline olla ettevaatlik ja mitte läheneda sellele madule looduses.
Kolmetine jürilill

**Kolmetine jürilill** (*Cardamine trifolia*) on ristõieliste sugukonda kuuluv taimeliik.

## Välislingid
* Kolmetine jürilill andmebaasis eElurikkus
Alyssum handelii

***Alyssum handelii*** on taimeliik ristõieliste sugukonnas.

## Välislingid
* ''Alyssum handelii'' andmebaasis eElurikkus.
Diplomaatiliste esinduste loend Iraagi Kurdistanis

Selles artiklis on loetletud diplomaatilisi esindusi Iraagi Kurdistanis. Iraagi Kurdistan on Iraagi koosseisu kuuluv poolautonoomne territoorium. Esimesed täielikult akrediteeritud välisesindused Iraagi Kurdistanis olid 2007. aastal avatud Iraani ja Venemaa peakonsulaadid. Aastal 2025 olid Iraagi Kurdistanis 31 riigi ametlikud esindused ning kuue riigi aukonsulid.

Kõikide nende riikide esindused asuvad Erbilis. Vaid Iraanil on peakonsulaat ka Sulaymaniyah's.

## Peakonsulaadid

*
*
*
*
*
*
*
* (Erbil ja Sulaymaniyah)
*
*
*
*
*
*
*
*
*
*
*
*
*
*
*
*

## Konsulaarametid
* 
* 
* 
* 

## Aukonsulaadid
*
*
*
*
*

## Esindused
* 
* 
* 
* 
* 

## Missioonid
*  Jaapani Rahvusvahelise Koostöö Amet
*  Korea Rahvusvahelise Koostöö Amet
*  Rahvusvaheline Punase Risti Komitee
*  ÜRO Iraagi Abimissioon

## Vaata ka
* Iraagi välispoliitika
* Iraagi Kurdistani välispoliitika

## Viited
Johann Poolak

**Johann Poolak** (sündinud 7. juunil 1997) on eesti sõudja. 

Johann Poolak lõpetas 2016. aastal Pärnu Koidula Gümnaasiumi ning 2022. aastal kehalise kasvatuse ja spordi erialal Tartu Ülikooli. 

Poolak alustas sõudmisega aastal 2011 treener Roman Lutoškini käe all. Alates 2019. aastast treenib ta Veiko Sinisaloga.

## Karjäär ja suuremad saavutused
2021. aasta Tokyo suveolümpiamängudel osales varuvõistlejana.

2024. aasta Pariisi suveolümpiamängudel võistles paarisaerulise neljapaadi koosseisus koos Allar Raja, Mikhail Kushteyni ja Tõnu Endreksoniga ning saadi 7. koht.

## Viited

## Välislingid
* Biograafia ESBL-is
* Johann Poolaku teemaleht õhtulehes
Drew Starkey

**Joseph Andrew Starkey** (sündinud 4. novembril 1993) on USA näitleja. 

Ta alustas karjääri kõrvalosadega teismeliste draamafilmides "Armastusega, Simon" ja "The Hate U Give" (mõlemad 2018). Ta pälvis tunnustuse probleemse teismelise Rafe Cameroni kehastamise eest Netflixi seiklussarjas "Outer Banks" (2020–...)  ja on sellest ajast peale mänginud Luca Guadagnino romantilises draamafilmis "Queer" (2024).

## Lapsepõlv
Joseph Andrew Starkey sündis 1993. aastal Asheville'is Põhja-Carolinas, kuid kasvas üles Hickory linnas. Tema isa Todd Starkey on kolledži korvpallitreener. Drew'l on vend Logan ja kaks õde, Brooke ja Mackayla. Lapsepõlves tegeles ta aktiivselt spordiga, mängides korvpalli ja pesapalli, ning õppis ka klaverit ja kitarri mängima. Ta õppis St. Stephens High Schoolis, kus avastas oma huvi näitlemise vastu pärast draamaklassiga liitumist. Pärast keskkooli lõpetamist õppis ta Western Carolina Ülikoolis, kus omandas kraadi inglise keeles ja teatrikunstis. Pärast ülikooli kolis ta Atlantasse, et alustada näitlejakarjääri.

## Isiklikku
Drew Starkey on 188 cm pikk ja naudib mitmesuguseid hobisid, sealhulgas kirjutamist, sporti, kehakaalu tõstmist, ujumist ja muusika mängimist. Ta on öelnud, et korvpall oli tema esimene armastus, kuid näitlemine on see, mis teda tõeliselt köidab ja inspireerib. Starkey on võrrelnud end Troy Boltoni tegelaskujuga filmist "High School Musical", märkides, et nagu Bolton, oli ka tema nooruses jagatud kahe kire vahel: korvpalli ja teatri. Tema isa, Todd Starkey, on kolledži korvpallitreener, mis lisab veel ühe sarnasuse Boltoni looga. Vaatamata oma kirele korvpalli vastu tundis Starkey, et näitlemine on tema tõeline kutsumus. Ta on kirjeldanud näitlemist kui tegevust, mis tundub talle loomulik ja intuitiivne, ning see tunne on see, mis teda selle ala juurde tõmbab. ​

## Filmograafia

### Filmid

### Telesarjad

## Viited

## Välislingid
* Drew Starkey IMDb-s
Suhhoi Su-47

**Su-47 "''Berkut''"** (vene keeles Су-47 "Беркут" 'kaljukotkas', (NATO "Firkin") on Nõukogude Liidu ja Venemaa eksperimentaalne ülehelikiiruseline reaktiivhävituslennuk, mis töötati välja Suhhoi konstruktoribüroos 1985. kuni 1997. aastani. Esmalend 1997. Su-47 on USA firma Grumman eksperimentaalse negatiivse tiivanoolsusega reaktiivlennuki  X-29 (esmalend 1984) analoog. Su-47 oli mõeldud negatiivse noolsusega tiiva aerodünaamika uurimiseks Nõukogude Liidus.



## Areng ja ajalugu

Su-47 Esimene lend toimus 25. septembril 1997. Lennukit esitleti avalikkusele esmakordselt MAKS-2019 lennundusnäitusel. 

## Konstruktsioon ja tehnoloogia

Su-47 konstruktsiooni keskseks elemendiks on tagurpidi  noolsusega (negatiivne noolsus - tiiva tipud on tiiva keskosast ettepoole lennusuunas) tiib (tiiva esiserv -20°, tagaserv -37°), mis pakub mõningaid eelisi:
Paremat juhitavust ja lennustabiilsust madalal kiirusel tiiva suure kohtumisnurga all. Negatiivse noolsusega tiiva suureks probleemiks on piisava väändekindluse tagamine.

Mõlema mootori reaktiivdüüsid võimaldavad tõukejõu vektori muutmist (+/- 20°) 

Lennuki kere on tehtud peamiselt alumiinium- ja titaansulamitest ja 13% komposiitmaterjalist. Lennuki tiiva konstruktsioonis kasutati ulatuslikult, umbes 90% komposiitmaterjale.

= Relvastus ja tehnilised andmed =

* **Pikkus**: 22,6 m
* **Tiivaulatus**: 15,16 m
* **Kõrgus**: 6,4 m
* **Tühikaal**: 16 tonni
* **Maksimaalne stardimass**: 34 tonni
* **Maksimaalne kiirus**: Mach 2,1 optimaalsel kõrgusel (2500 km/h)
* **Kiirus merepinna kõrgusel**: Mach 1,3 (1600 km/h)
* **Lennuulatus**: ~3300 km
* **Praktiline lennulagi**: 18 000 m
* **Relvastus**: 30 mm GSh-30-1 automaatkahur ja 4 tiivaalust pülooni erinevate rakettide ja pommide riputamiseks.

* **Mootorid**: 2 × Aviadvigatel D-30F6 turboreaktiiv, tõmme 2 x 93 kN, tõmme forssaažil 2 x 152 kN. 

= Viited =
Aya Suzaki

**Aya Suzaki** (jaapani keeles 洲崎 綾, *Suzaki Aya*; sündinud 2. detsembril 1986 Mies) on Jaapani näitleja ja häälenäitleja, kes on tuntud eeskätt animeeritud telesarjadest ja videomängudest.

Omandas hariduse Tokyo Announce Gakuini häälenäitlemise kursusel ja asus seejärel tööle agentuuris I'm Enterprise. 2013. aastal ta sai peaosa Kyoto Animationi animetöös *Tamako Market*, mängides peategelast Tamako Kitashirakawat. Aya Suzaki mängis olulisi rolle populaarsetes animetes nagu "Kill la Kill" (Mako Mankanshoku) ja "Amagi Brilliant Park" (Isuzu Sento).

## Tunnustus
* 2005 – Seiyu Awardsi parima uustulnuka auhind.

## Viited
Heinrich Ansip

**Heinrich Ansip** (8. september 1909 Tabivere vald – 21. november 1941) oli Eesti kommunist, kes valiti 1940. aastal NSV Liidu Ülemnõukogu Rahvaste Nõukogu liikmeks. Tallinna raudteesõlme partei organisatsiooni sekretär. 

Tema isa oli Jaan Ansip ja ema Leena Ansip. 

Enne poliitikasse astumist töötas Heinrich Ansip galvaniseerija-nikeldajana. Ta astus Eestimaa Kommunistlikku Parteisse (EKP) ning osales aktiivselt poliitilises tegevuses. 1940. aastal valiti ta NSV Liidu Ülemnõukogu Rahvaste Nõukogu liikmeks Harjumaa idapoolses valimisringkonnas.

## Hukkamine ja pärand
21. novembril 1941, olles 32-aastane, hukati Heinrich Ansip poomise läbi Tallinnas Saksa Julgeolekupolitsei otsuse alusel. Teda süüdistati Eesti Kommunistliku Partei liikmesuses ja aktiivses kommunistlikus tegevuses. Tema hukkamine oli osa laiemast kollaborantide ja kommunistlike sõjakurjategijate karistamise lainest, mis toimus Saksa okupatsiooni ajal Eestis.

## Isiklikku
Ta oli abielus Lydia Melnikovaga ning neil oli poeg Jaak Melnikov.

## Viited
Ronimissport

Ronimissport on köisjulgestusega ronimine, kus kasutatakse kaljusse paigaldatud julgestuspunkte ja -ankruid.

Ronimissport on ronimisstiil (liikumine kaljudel, mägedes või spetsiaalsetel seintel), mille puhul ronijad kasutavad seadmeid, mis on juba kalju külge kinnitatud, selle asemel, et kasutada seadmeid, mille nad kaasa toovad ja pärast ronimist eemaldavad.See erineb riskantsemast ja nõudlikumast traditsioonilisest ronimisest, kus juhtronija peab marsruudil tõustes kohad leidma, kuhu ajutise kaitsevarustuse paigaldada saab.

## Ajalugu

### Ronimissport maailmas
1980. aastate alguses otsustasid maailma juhtivad kaljuronijad ronida mööda tühjemaid teid, millel ei oleks tavapäraseid pragusid ja lõhesid, mida on vaja traditsioonilise ronimiskaitse paigaldamiseks.

### Ronimissport Eestis
Eestis on 12 ronimisspordiklubi, mille liikmed tegelevad nii tipp-spordi kui ka harrastusspordi edendamisega.  Eestis on 23 rajatist, millel ronida.

## Vahendid
...

## Spordialaliit
Spordialaliit maailmas International Federation of Sport Climbing

Spordialaliit Eestis Eesti Ronimisliit. 

## Kuulsaimad ronijad

### Maailmas

### Eestis
Romet Nigula

**Romet Nigula** (sündinud 25. detsembril 2007 Pärnus) on Eesti elukutseline jalgpallur, kes mängib ründava poolkaitsja või ääremängijana. Ta on Eestis treenitud mängija ja omab Eesti kodakondsust. 

Ta on õppinud Pärnu Mai Koolis ja selle ka lõpetanud.

## Klubikarjäär
Romet Nigula on Eesti jalgpallur, kellel on kehtiv mängija litsents. Ta on mänginud Eesti klubide sarjades, kus on osalenud vähemalt 17 mängus(andmed seisuga lehe viimase uuendamise hetkel). Tema praegune klubi on JK Tallinna Kalev. Nigula alustas oma jalgpallikarjääri Pärnu JK-s ning hiljem liitus Pärnu Kalev SK ja Pärnu JK klubidega. 2025. aasta alguses liitus ta Tallinna Kaleviga. 2025. aasta hooaja seisuga on ta löönud kokku 0 väravat ja mänginud 13 mängus.

Nigula on osalenud testiperioodidel Hollandi ja Itaalia tippklubides, sealhulgas AZ Alkmaar ja U.S. Sassuolu. 

## Isiklikku
Romet Nigula on sündinud Pärnus ja kasvanud Eesti jalgpalli süsteemis. Ta tegi juba 15-aastaselt debüüdi Meistriliigas.

## Saavutused
8 väravat ja 5 väravasöötu 10 mänguga.

## Viited
La Liga hooaeg 2016–2017

​

= La Liga hooaeg 2016–2017 =
2016–2017 La Liga hooaeg, ametlikult tuntud kui LaLiga Santander sponsorlepingu tõttu, oli Hispaania jalgpalli kõrgliiga 86. hooaeg. Hooaeg algas 19. augustil 2016 ja lõppes 21. mail 2017.

## Üldinfo

* **Võitja**: Real Madrid – 33. tiitel, esimene pärast hooaega 2011–12.
* **Relegatsioon**: Sporting Gijón, Osasuna, Granada.
* **Mängud kokku**: 380
* **Väravad kokku**: 1118
* **Keskmine publikuarv**: 27 859
* **Kõrgeim publikuarv**: 95 961 (FC Barcelona vs Real Madrid, 3. detsember 2016)
* **Kõige madalam publikuarv**: 3 576 (Eibar vs Valencia, 27. august 2016)
* **Kõrgeim väravate arv ühes mängus**: Sevilla 6–4 Espanyol (20. august 2016)
* **Pikkuseta võiduseeria**: 7 mängu (FC Barcelona)
* **Pikkuseta kaotuseeria**: 21 mängu (Osasuna)
* **Pikkuseta kaotuseeria**: 8 mängu (Granada)​

## Meeskonnad
Hooajal osales 20 meeskonda, sealhulgas 17 eelmisest hooajast ja 3 kõrgliigasse tõusnud meeskonda:

* **Tõusnud meeskonnad**: Deportivo Alavés, CD Leganés, CA Osasuna.
* **Langemisega meeskonnad**: Rayo Vallecano, Getafe, Levante.​

## Hooaja kokkuvõte
Real Madrid kindlustas tiitli viimase vooru võiduga Málaga vastu, kogudes 93 punkti. Nad olid ainus meeskond, kes skooris kõigis 38 mängus, olles teine meeskond pärast FC Barcelona hooaegu 2012–13. FC Barcelona lõpetas teisel kohal, jäädes kolme punktiga maha.

## Meeskondade lõplikud positsioonid

## Parimad väravakütid

## Parimad sööduandjad
2025. aasta jäähoki maailmameistrivõistlused

**2025. aasta [[jäähoki maailmameistrivõistlused]]** toimusid 9.–25. maini 2025. aastal Rootsis Stockholmis ja Taanis Herningis. See otsus Rootsi kohta tehti 2018. aasta Rahvusvahelise Jäähokiföderatsiooni (IIHF) poolaastakongressil Maltal ja ametlikult kuulutati välja 24. mail 2019. aastal Bratislavas Slovakkia IIHF-i aastakongressil maailmameistrivõistluste ajal. Samal ajal teatati, et Taani on ka meistrivõistluste kaaskorraldaja.

## Võistluspaigad

## Osalejad
Eelvooru paigutused põhinesid 2024. aasta IIHF-i maailmameistrivõistluste lõpus 2024. aasta IIHF-i maailma edetabelis, kus kasutatakse süsteemi mis võimaldades korraldajatel "eraldada maksimaalselt kaks meeskonda eraldi gruppidesse", tagades samas, et võõrustajad Rootsi ja Taani on eraldi gruppides.

## Alagrupiturniir

### A-alagrupp

 

Allikas: IIHF

### B-alagrupp
 

 

Allikas: IIHF

## Väljalangemismängud
2025. aasta maailmameistrivõistluste play-off'i ring peeti 22.–25. maini 2025. Iga alagrupi neli paremat pääsesid play-off ringi. Veerandfinalistid jagati paaridesse vastavalt nende positsioonidele alagruppides: iga eelringi alagrupi esikoha võistkond mängis teise grupi neljanda koha võistkonnaga, teise koha meeskond aga teise grupi kolmanda koha meeskonnaga (1A-4B, 2A-3B, 1B-4A, 2B-3A.).

 

Allikas: IIHF

### Veerandfinaalid
----

----

----

----

### Poolfinaalid
----

----

### 3. koha mäng
----

### Finaal
----

### Lõplik paremusjärjestus
Eelringis viiendaks jäänud meeskonnad said asetuse üheksanda ja kümnenda, kuuenda koha saavutanud võistkonnad 11. ja 12. koha jne.

Allikas: IIHF
* VL = võidud pärast lisaaega või penaltiseeriat, KL = kaotused pärast lisaaega või penaltiseeriat.

## Medalivõitjad

## Statistika

### Resultatiivsemad mängijad

Allikas: IIHF

## Välislingid

*Ametlik koduleht
Landman

**Landman** (kasahhi keeles *Ландман*) on küla Kasahstanis Ida-Kasahstani oblastis Altaj rajoonis. See kuulub Malejevski maaringkonna koosseisu. Küla asub Berezovka jõe paremal kaldal, Altaj linna kirdepiiril. Tegemist on ajaloolise saksa asundusega, mille esimene mainimine pärineb aastast 1895. Nimi *Landmann* tähendab saksa keeles 'põllumees'.

## Ajalugu
Landmani rajasid 1895. aastal saksa asunikud. See oli osa saksa kolonisatsioonist Siberis ja Kasahstani aladel. Aastatel 1895–1916 elas külas umbes 17 sakslast.

Pärast Teist maailmasõda kasvas elanike arv ja seal elas lisaks sakslastele ka ukrainlasi ja venelasi. Küla moodustas osa Berezovski sovhoosi teisest osakonnast. Seal kasvatati viljapuid (õunad, kirsid) ja muid põllukultuure.

1990. aastatel pärast sovhooside süsteemi lagunemist lõpetasid mitmed asutused (klubi, meditsiinipunkt) tegevuse.

## Majandus
Küla peamine tegevusvaldkond oli aastaid põllumajandus. Kasvatati teravilja, köögivilju ja puuvilju nii põldudel kui ka kasvuhoonetes. Kasvatati näiteks kurki ja arbuusi. Külas töötasid ka seemnekasvatuse katsejaamad.

Sovhoosi viljapuuaias kasvatati õunu, kirsse ja muid viljapuid. Küla peatänav – nõukogude ajal nimega Sovetskaja – nimetati hiljem ümber Sadovaja tänavaks, mis viitab aianduse tähtsusele.

## Transpordivõrk
Landmanis oli aastaid bussipeatus, kust sai linnaliinibussiga liikuda teistesse asulatesse. Ajapikku ühendus katkes.

## Haldusmuudatused
Kuni 2013. aastani kuulus Landman Berezovski maaringkonda, mis likvideeriti. 2019. aastal kinnitati halduslik kuuluvus Malejevski maaringkonda.

## Vesi ja infrastruktuur
2020/2021. aastal ehitati külasse moodulveepuhastusjaam (БМС), mis tagab elanikele joogivee.

## Rahvastik
Ajalooliste andmete põhjal elas Landmanis:

Rahvastikus domineerisid sakslased, kuid oli ka ukrainlasi ja venelasi. Teavet elanike ja repressioonide kohta võib leida NSV Liidu poliitiliste repressioonide ohvrite andmebaasist (Жертвы политического террора в СССР), Tšeljabinski oblasti ja Taga-Uuralimaa arhiividest.

## Loodus
Landmani keskne tänav, Sadovaja, avaneb vaatega metsale ja Berezovka jõele. Piirkond on tuntud oma tiheda taimestiku ja meeldiva aroomi poolest. Suviti tegelevad suveelanikud mesindusega.

## Revnjuhha mägi
Küla lähedal asub Revnjuhha mägi, mis on saanud nime seal rohkesti kasvava rabarberi järgi. Elanikud on sealt rabarberit korjanud aastakümneid.

## Allikad
* KATO andmed. Kasahstani Statistikaagentuur.
* Ädilet õigusalane infosüsteem – Ida-Kasahstani oblasti haldusotsused.
* "Жертвы политического террора в СССР" – ohvrite andmebaas.
* Ida-Kasahstani oblasti Riigiarhiiv.
* Rahvaloenduse tulemused 2009 ja 2021.

## Viited
Manicula

***Manicula*** (ladina keeles *maniculum* 'väike käsi', 'käeke') on tüpograafiline sümbol, mis kujutab osutavalt välja sirutatud nimetissõrmega kätt. Osutava sõrme motiivi kasutati juba keskaegsetes käsikirjades, tavaliselt lehekülje veerisele tehtud sulejoonistusena, hiljem hakati seda kasutama ka trükistes juhtimaks lugeja tähelepanu olulisele osale tekstist. Ehkki märk oli kunagi trükis laialt levinud, kasutatakse seda tänapäeval erandlikult, enamasti näiteks arhailisuse taotlusega mitteformaalsetel siltidel.

## Näiteid keskajast

Waldauf handschrift zisska 6.jpg|1475. aasta käsikirjas Waldaufi raamatukogus
Manicule.jpg|1475. aastal trükitud ja käsitsi illumineeritud piiblis
Manicule hand drawn from 15th century.png|1400. aasta paiku välja antud trükises


## Viited

## Välislingid
* K. Houston. The Mysterious Manicule. - Slate, Sept 30, 2013
* J. Boardley. Point, don’t point. - I love Typography (blog),January 27, 2020
* W. H. Sherman. TOWARD A HISTORY OF THE MANICULE. Centre for Editing Lives and Letters, University College London.
Jõhvi jalgpallimuuseum

**Jõhvi jalgpallimuuseum** on 2020. aastal asutatud muuseum Jõhvis, mille korraldajateks olid Vladislav Naumov ja Sergei Ivanov. Kuni 2025. aastani oli ta ainus jalgpallimuuseum Eestis ning 2025. aasta mais sai teatavaks, et asutavad Tallinnas A. Le Coq Arenal jalgpallimuuseumi.

Praegu on muuseumis suur kogus raamatuid, karikaid, medaleid, palle, jalgpallurite riietust ja fotomaterjale tuntud jalgpallurite autogrammidega. Need eksponaadid on kingitused nii eesti jalgpalli sõpradelt, kui ka kohaliku koondise sõpradelt välismaalt. Muuseumis asub suur kogu Eesti klubide ja riigi koondisega seotud jalgpallisalle.

2021. aastal tuntud eesti filatelist Samuel Golomb kinkis muuseumile 10 albumilehte jalgpalliteemaliste postmarkide ekspositsiooni. 

Detsembrist 2022 asub muuseum Jõhvi kesklinnas Jaama tn 6 (endine politseijaoskond).

29. jaanuaril 2022 annetas Ida-Virumaa Spordiliit Jalgpalli Muuseumile aukirja.

## Vaata ka
* Jõhvi FC Phoenix
* 100 aastat Jõhvi jalgpalli mälestusmärk

## Viited

## Välislingid

* Koduleht on Jõhvi jalgpallimuuseum
* Facebook
* Koduleht on Jõhvi vald
Iraagi naftavarud

**Iraagi naftavarud** on Iraagi Vabariigi naftareservid, mis on 140 miljardi barreliga maailmas suuruselt neljandad. Ilmselt on riigis ka palju veel leidmata reserve. Iraagi naftarikkaimad linnad on Basra, Bagdad, Ramadi ja Al-Ba'aj.

Erinevad ametiasutused on Iraagi naftavarude suurust väga erinevalt hinnanud. Ameerika Ühendriikide Energeetikaministeerium hindas 2003. aastal riigi naftavarude suuruseks 112 miljardit barrelit, 1995. aastal hindas Ameerika Ühendriikide Geoloogiateenistus Iraagi varude suuruseks 78 miljardit barrelit. Iraagi sõjaeelne asenaftaminister ütles, et riigi naftavarud võivad olla isegi 300 miljardi barreli suurused. Täpseid andmeid on keeruline koguda, kuna aastakümnetepikkuse sõjategevuse käigus on paljud puurkaevud saanud viga või maha jäetud. Puurkaevude renoveerimine tagaks ilmselt ligipääsu veel suurematele varudele. Kui naftataristu oleks kaasaegne, võiks Iraagi naftavarud olla Lähis-Ida suurimad.

Iraagi naftataristu sattus kaasajastamise ja investeeringute vaesusesse pärast kahte sõda ning laastavaid sanktsioone. Maailmapank on hinnanud, et Iraagi naftasektor vajaks tootmismahtude säilitamiseks aastas lisaks 1 miljardi dollari ulatuses investeeringuid. Olukorda muudab keeruliseks ka asjaolu, et naftavarud ei ole usulahkude vahel võrdselt jaotunud: suurem osa naftast on riigi lõunaosas šiiitide asualadel ning põhjaosas kurdide aladel, keskosa, kus elavad sunniidid, on naftavaene.

2006. aastal tootis Iraak päevas 2 miljonit barrelit naftat, enne võõrvägede sissetungi 2003. aastal oli päevane tootmismaht 2,6 miljonit barrelit. Senise tootmismahu juures jätkuks Iraagi naftast 158 aastaks. Pärast okupatsiooniperioodi lõppu tootmismahud kasvasid isegi Islamiriigi tegevusest hoolimata, märtsis 2016 toodeti päevas 4,55 miljonit barrelit. Kunagine rekordaasta oli 1979, kuid pärast 2016. aastat on oldud rekordi ületamisele lähedal.

## Lepingud nafta kaevandamiseks
Aastal 2009 sõlmis Iraagi Naftaministeerium mõnede maardlate kasutamiseks rahvusvaheliste ettevõtetega lepinguid. Lepingud saanud ettevõtted hakkasid koos Iraagi riigiga naftat kaevandama, barreli pealt läks 1,4 dollarit välismaale ning ülejäänu jäi Iraagile. Väljamakseid tehti lepingu järgi vaid pärast teatud tootmismahu saavutamist. Välisettevõtetele anti 2009. aastal kaevandusload muuhulgas Majooni, Halfaya, Lääne-Qurna ja Rumaila maardlatel. Sadr Citys paikneva Ida-Bagdadi naftamaardla vastu rahvusvaheline huvi puudus. Naftaminister Hussain al-Shahristani ütles ajakirjandusele, et naftatootmise suurendamine aitab rahastada näiteks koolide, teede, lennujaamade, elamute ja haiglate ehitamist.

## Vaata ka
* Iraagi sõda

## Viited
Pöörlemisperiood

**Pöörlemisperiood** on aeg, mis taevakehal kulub ühe täispöörde sooritamiseks ümber oma telje.

## Viited
Parastin û Zanyarî

**Parastin u Zanyari** (keskkurdi keeles ئاژانسی پاراستن و زانیاری; *Kaitse ja Teave*) on Iraagi Kurdistani luureamet. See loodi ühendades Kurdistani Demokraatliku Partei (KDP) luureorgan Parastin ja Kurdistani Patriootliku Liidu (KPL) luureorgan Zanyari. Parastin tegutses juba 1968. aastast. Parastin u Zanyarit on nimetatud ka Kurdistani Luureametiks. Ameti põhiülesanne on uurida Iraagi Kurdistani sise- ja välisjulgeolekut puudutavaid kuritegusid. Parastin u Zanyari ametlikult ise inimesi kinni pidada ei saa, kuid jagab luureinfot Kurdistani julgeolekuteenistuse Asayîşiga.

Kuigi Parastin u Zanyarit rahastavad erakonnad KDP ja KPL, allub see Iraagi Kurdistani valitsusele.

## Viited
Corteiz

**Corteiz** (ka tuntud kui **CRTZ**) on Londoni tänavamoebränd, mille asutas 2017. aastal Clint Ogbenna (tuntud kui Clint419). Bränd on tuntud oma piiratud kogustes toodete, kogukonnapõhise turunduse ja sotsiaalmeediapõhise kasvu poolest. Corteiz on kiiresti muutunud rahvusvaheliselt tuntud noorte tänavamoe sümboliks.

## Ajalugu
Brändi rajas Clint419 oma kodust Londonis, alustades väikese kollektsiooniga, millele pääses ligi ainult salasõnaga kaitstud veebilehe kaudu. Corteiz saavutas kiiresti tuntust tänu oma eksklusiivsusele ja kogukonnakesksele lähenemisele – kasutajad tundsid, et nad kuuluvad salajasse liikumisse.

## Disain ja identiteet
Corteizi kaubamärgiks on **Alcatrazi** vangla siluett, mis sümboliseerib vabadust reeglitest ja tavapärasest moekultuurist. Ütlus *"Rules The World"* rõhutab brändi ambitsiooni olla rohkem kui moebränd – see on elustiil ja liikumine. Tüüpilised tooted hõlmavad T-särke, pusasid, dresse ja välisrõivaid, sageli julgete logode ja sõnumitega.

## Turundus ja kampaaniad
Corteiz on saavutanud tähelepanu uuenduslike turundusvõtetega, sealhulgas:

* **"99p Drop"**: piiratud arv pükse müüdi vaid 99 penni eest, mis tõi kohale tuhandeid inimesi.
* **"BOLO Exchange"**: inimesed loovutasid oma kallid disainerjopesid, et vahetada need Corteizi uute vastu – kogutud rõivad annetati kodututele. Sellised kampaaniad tugevdasid brändi kuvandit kui autentselt kogukonnale suunatud ettevõtet.

## Koostööd

# aastal tegi Corteiz koostööd **Nike'iga**, luues Air Max 95 erikollektsiooni, mis avaldati vaid valitud linnades. Samuti on brändiga seotud olnud artistid nagu **Drake**, **Central Cee** ja **Stormzy**, kes on Corteizi kandmisega suurendanud selle populaarsust kogu maailmas.

## Mõju
Corteiz on kujunenud mitte ainult moetootjaks, vaid ka kultuurilise identiteedi väljenduseks. Brändi edu põhineb tugeval kogukonna tunnetusel, piiratud toodete eksklusiivsusel ja sihikindlal sotsiaalmeediakasutusel. See on muutnud Corteizi noorte seas sümboliks, mis tähistab mässumeelsust ja iseseisvat mõtlemist.
Metsaäke

**Metsaäke** on metsanduses kasutatav tööriist pinnase ettevalmistamiseks metsauuenduseks, mille abil parandatakse seemnete idanemist ja istikute juurdumist. Ajalooliselt olid äkked Eestis ja mujal laialdaselt kasutusel, eriti 20. sajandi teisel poolel, mil suurenes vajadus kiire metsa uuendamise järele. Tänapäeval on metsaäketega tehtava äestamise kasutus märgatavalt vähenenud, sest metsauuenduses eelistatakse teisi mehhaniseeritud või säästvaid meetodeid ning pööratakse rohkem tähelepanu võimalikule keskkonnamõjule.

## Tüübid

Metsaäkkeid on mitut tüüpi:

* **Ketasmetsaäke** – kobestab pinnast pöörlevate ketastega, mis lõikavad ja segavad pinnast. Sobib hästi kivistele või raskesti ligipääsetavatele aladele.
* **Piidega metsaäke** – kobestab pinnast teravate piidega, et soodustada seemnete idanemist.
* **Kombineeritud metsaäke** – kobestab pinnast pöörlevad kettad ja teravad piid ning sobib eri pinnasetüüpidele.
## Kaasaegne kasutus ja keskkonnamõjud
Tänapäeval kasutatakse metsaäket pigem harva ning äestamine on suuresti asendunud alternatiivsete meetoditega, nagu täppisäestamine või muud säästlikumad pinnasetöötlusviisid. Põhjuseks on suurem tähelepanu keskkonnahoiule, mullaerosiooni vältimisele ja mulla mikroelustiku säilitamisele.
## Ajalooline taust

Metsaäestamist hakati Eestis laialdasemalt kasutama 20. sajandi teisel poolel. Varasematel aegadel kasutati selleks lihtsamaid käsitööriistu, kuid tänapäeval on enamik metsaäkkeid traktoritega haagitavad ning võimaldavad suurt töökiirust ja tõhusust erinevates metsaoludes.

## Vaata ka

* Metsa uuendamine  
## Viited
Kõrb (film)

"Kõrb" on 2021. aasta Eesti mängufilm.

Film sai 2022. aasta Eesti filmi- ja teleauhindadel parima mängufilmi auhinna.

## Sisu
Olles töölähetusel apokalüptilisel – inimestest ja seadustest hüljatud Siinail, röövitakse lääne naisajakirjanik Ingrid (Frida Westerdahl) rühma Palestiina meeste poolt ja peidetakse kõrbesse. Peagi leiab Ingrid end aga armumas röövlitest kõige sümpaatsemasse - Ali'sse (Ali Suliman). Ali ülemus Moussa (Firas Taybeh) kahtlustab, et midagi on teoksil ning muutub üha ohtlikumaks ja vägivaldsemaks.

## Viited


## Välislingid

* Kõrb andmekogus Letterboxd (inglise)
* Kõrb levitaja ACME Film kodulehel
Vampire Survivors

"Vampire Survivors" on aastal 2021 loodud arvutimäng roguelike žanris, mille arendas ja väljaannas Luca Galante tuntud ka kui "Poncle".  

Mäng ilmus algselt "early access" mudeli kaudu 2021. aastal. MacOS-i ja Windowsi täisversioonid ilmusid 2022. aasta oktoobris. Hiljem teisaldati mäng Xbox One'i, Xbox Series X/S-i, Nintendo Switchi, PlayStationi ning Androidi ja iOS-i mobiilseadmetesse. 

## Mänguviis
Enne mängu algust valib mängija tegelase ja kaardi. Tegelastel on erinevad algrelvad ja väikesed boonused, aga mängu jooksul saab mängija uusi relvi ja parandusi, nii et algused erinevused muutuvad vähem tähtsaks. Vastased tulevad ekraani servadest, ja eesmärk on ellu jääda 30 minutit. Kui aeg saab täis, ilmub „surm“, kes lõpetab mängu.

Vastaseid hävitades saab mängija kogemuskristalle ja tõstab taset. Iga kord saab valida uue relva, olemasoleva tugevdamise või kasuliku eseme vahel. Mõned esemed teevad tegelase kiiremaks või annavad rohkem elu. Tugevad vastased võivad jätta aardekirste, kust saab lisaboonuseid. Osa relvi saab muuta tugevamaks, kui mängijal on õige ese – need saavad uusi võimeid.

## Arvamused
Alguses jäi "Vampire Survivors" peaaegu märkamatuks, aga 2022. aasta jaanuaris muutus see väga populaarseks ja veebruaris samal ajal mängis seda üle 70 000 inimese Steamis.

Kotaku arvustaja Ian Walker ja Rock Paper Shotguni kirjutaja Graham Smith kiitsid mängu ja võrdlesid seda dopamiiniga. Polygonist Nicole Carpenter ütles, et mängul on sügavus ja mõte. Sama lehe ajakirjanik Justin McElroy arvas, et Vampire Survivors võib tulevikus kuuluda parimate roguelike-mängude hulka, nagu Hades, Returnal ja Dead Cells. 

2022. aastal nomineeriti mäng mitmele auhinnale, näiteks The Game Awards ja The Steam Awards, kuid ta ei võitnud. 2023. aastal sai mäng BAFTA Game Awardsil Aasta Parima Mängu auhinna.

## Viited
Varvara & Mar

## Varvara & Mar
**Varvara & Mar** on Eesti–Hispaania kunstnikeduo, mille moodustasid 2009. aastal eesti kunstnik Varvara Guljajeva ja hispaania kunstnik Mar Canet Solà. Nende looming käsitleb kunsti, tehnoloogia ja ühiskonna lõikepunkte, keskendudes tehisintellektile, robootikale, interaktiivsusele ja avalikule osalusele. 

### Taust

Varvara Guljajeva (snd Tartu) on kunstidoktor (Eesti Kunstiakadeemia, 2018) ning töötab Kinetic Imagingʼu dotsendina VCUarts Qataris. 

Mar Canet Solà (snd Barcelona) on Tallinna Ülikooli BFM-i CUDANi teadus­kaas­uurija ja doktorant; tal on magistrikraad Interface Culturesʼist Linzi Kunsti­ülikoolist. 

### Looming
Duo teosed on olnud väljas muuseumides ja festivalidel, sh Museum of Arts and Design (New York), FACT (Liverpool), Ars Electronica Center (Linz), ZKM (Karlsruhe) ning Barbicani ja V&A muuseumis (London). 

### Tuntumad teosed

***[https://var-mar.info/wishing-wall/ Wishing Wall]*** (2014) – interaktiivne installatsioon, kus külastajate suuliselt lausutu muutub generatiivseteks liblika­animatsioonideks. 

***[https://var-mar.info/NeuroKnitting/ NeuroKnitting]*** (2013) – sarjas teisendatakse EEG-ajulainete andmed masin­kootud mustriteks, visualiseerides kuulaja emotsionaalset seisundit. 

### Auhinnad ja residentuurid (valik)

2024 — AI-residentuur, Max Plancki instituudi Humans & Machines keskus (Berliin)

2022 — STARTSi „Startup meets Artist“ auhind teosega Time-lapse Migration

2023 — Wild Bits maastikukunsti residentuur (Maajaam, Eesti)

### Viited

Official website – Varvara & Mar

Varvara Guljajeva on Google Scholar

Mar Canet on Google Scholar
Virve-Anneli Vihman

**Virve-Anneli Vihman** (sündinud 14. märtsil 1973) on alates 2024 Tartu Ülikooli psühholingvistika professor. Ta on õppinud filosoofiat ja keeleteadust Ameerika Ühendriikides ja Šotimaal ning omandanud doktorikraadi lingvistikas 2004. aastal Edinburghi Ülikoolis.

## Tunnustus
2014 Tartu Ülikooli aumärk

## Viited
Iraagi Kurdistani president

**Iraagi Kurdistani president** on Iraagi koosseisu kuuluva poolautonoomse Kurdistani piirkonna juht. Alates 2019. aastast on Kurdistani president Nechirvan Barzani.

## Iraagi Kurdistani presidentide loend
### 1992–2005
Pärast 1992. aasta valimisi jagasid Kurdistani Demokraatlik Partei (KDP) ja Kurdistani Patriootlik Liit (KPL) parlamendi 100 kohta võrdselt ning moodustasid koos valitsuse, mida Saddam Husseini režiim ei tunnustanud.

KDP ja KPL-i valitsus kestis aastani 1994, kui puhkes Iraagi Kurdistani kodusõda. Aastal 1998 kodusõda lõppes ning kaks erakonda moodustasid enda kontrollitud aladel enda valitsused: KDP Erbilis ja KPL Sulaymaniyah's. Mõlemal alal oli oma president.

### 2005–
KDP ja KPL jõudsid lepitusele oktoobris 2002, uued valimised tomusid jaanuaris 2005 ning juunis 2005 vannutati KDP juht Masoud Barzani uueks presidendiks ning KPL-i liige Kosrat Rasul Ali asepresidendiks. Aastal 2009 valiti Barzani tagasi. Aastal 2017 astus ta 2017. aasta Iraagi-Kurdi konflikti valguses tagasi.

**Iraagi Kurdistani president:**

## Ajajoon

## Vaata ka
* Iraagi Kurdistani asepresident
* Iraagi Kurdistani peaminister

## Viited
Pehme harjastiksik

**Pehme harjastiksik** (*Trichopeziza mollissima*), varem *Dasyscyphus mollissimus*, on seltsi tiksikulaadsed kuuluv seente liik.

Seen kasvab kevadel väga erineval rohtsel kõdul. 

## Välislingid
* Pehme harjastiksik andmebaasis eElurikkus.
Santiago de Compostela katedraal

**Santiago de Compostela katedraal** (galeegi ja hispaania keeles *Catedral Basílica de Santiago de Compostela*) on Santiago de Compostela katoliku peapiiskopkonna katedraal. Katedraali on maetud apostel Jaakobus.

Katedraali asukohal on kiriklik tegevus toimunud 9. sajandi algusest peale. Praeguse katedraali ehitus algas 1075. aastal ja jätkus etappide kaupa kuni 1211. aastani.

Katedraal esindab tugevalt romaani arhitektuuri. Selle sambad on põhimõtteliselt ruudukujulised, nende külgedele on kinnitatud neli poolkolonni. Sambad toetavad tünnvõlvi ja jagavad ruumi osadeks. Keskmise vahekäigu poolkolonn tõuseb kogu vahekäigu kõrgusele, et toetada võlvlage. Külgaknad toimivad kaudse valgusallikana.

Katedraali sissepääsu kaunistav Pórtico da Gloria on üks olulisemaid romaani stiilis skulptuuriansambleid.

## Viited

## Välislingid
*Santiago de Compostela katedraali koduleht (inglise keeles)
Maili Liinev

**Maili Liinev** on eesti eripedagoog.

Ta on kasvatusteaduse magister, eripedagoog-nõustaja, panustanud laste lugemisoskuse arendamisse Eesti Lugemisühingu juhina ja juhtides projekti "Lugemispesa". 

Maili on pikaajalise kogemusega õpetaja ja superviisor, kes on töötanud lasteaias õpetaja ja eripedagoogina, koolis õpetaja, eripedagoogi ja superviisorina. Maili on töötanud ka rehabilitatsioonikeskuses eripedagoogina.  

Maili Liinev on õppejõud Tallinna Ülikoolis ja Tartu Ülikooli Narva Kolledžis. Ta on ettevõtja ja juhib omanimelist koolitusettevõtet Maililii OÜ, mille motoks on "südamega koolitus-ja nõustamiskeskus." Mailil on varasem kogemus juhtida oma ettevõtteid MTÜ Hooling ja Hoolingu Tugila OÜ. 

## Välislingid
* Koduleht
Luurepataljon

**Luurepataljon** on Diviisi luurealane kompetentsikeskus. Pataljon valmistab luurajaid nii diviisile kui selle allüksustele. Üksuse ülem on kolonelleitnant Vjatšeslav Senin.

## Ülesanded
Luurajate peamine ülesanne on koguda lahinguväljalt informatsiooni, mis aitab võitlevatel üksustel keskkonda paremini mõista ning teha kvaliteetseid otsuseid.

## Struktuur
Luurepataljon kuulub diviisi koosseisu ja selle alluvuses on:

* Staabi- ja tagalakompanii
* Rekkekompanii
* tehnilise luure kompanii
* Snaipriüksus

## [[Ajateenistus]]
Ajateenistuses on võimalik lisaks kaitseväeülestele erialadele (ülemad, autojuhid, parameedikud, sidemehed) omandada luurele omaseid erialasid:

* rekke-tulejuht, kelle roll on vastase kõrge väärtusega sihtmärkide mõjutamine kaudtulega
* snaiper, kes omandab nii luurajale vajalikud baasoskused, kui ka võimekuse täpselt tabada sihtmärke suurelt distantsilt vältides oma positsiooni paljastamist
* mehitamata õhusõiduki operaator, kes peab leidma ja jälgima vastast drooni ning selle küljes olevate vaatlusseadmete abil
* signaaliluurejaama operaator, kes suudab leida vastast taktikaliste signaaliluure sensoritega ning rakendada elektroonilise võitluse vahendeid

Sõduri baaskursus läbitakse Tapa linnakus, mille järel viiakse läbi erialane väljaõpe (nii Tapal kui ka Tallinnas).

## Viited
Karik-hammaslehik

**Karik-hammaslehik** (*Neolentinus cyathiformis*) on klassi *[[Agaricomycetes]]* seltsi *[[Gloeophyllales]]* kuuluv seeneliik. Varem arvati see hammaslehiku perekonda, nüüd perekonda *[[Neolentinus]]*. 

Seen kasvab lamavatel okaspuutüvedel.

## Välislingid
* Karik-hammaslehik andmebaasis eElurikkus.
Santa María la Real de la Almudena katedraal

**Santa María la Real de la Almudena katedraal** on katoliku katedraal Hispaania pealinnas Madridis.

Katedraali ehitamist plaaniti juba 16. sajandil, kuid tegelik ehitustöö algas alles 1883. aastal kuningas Alfonso XII käsul. Tööd aeglustasid sellised tegurid nagu rahapuudus ja kodusõda ning see võttis lõpuks üle saja aasta. Arhitekt Francisco de Cubas projekteeris katedraali algselt Reimsi katedraalist inspireeritud neogooti stiilis, kuid 1944. aastal toimunud ideekonkursi võitnud Fernando Chuecal ja Carlos Sidrol olid teised ideed. Uue projekti eesmärk oli, et hoone sobiks hästi kõrvalasuva kuningliku paleega. Lõpptulemuseks on katedraal, mis seestpoolt esindab neogooti ja väljastpoolt neoklassitsismi. Paavst Johannes Paulus II pühitses katedraali sisse 15. juunil 1993.

Katedraal on pühendatud Madridi kaitsepühakule Almudena neitsile (*Virgen de la Almudena*). Loo järgi ehitas apostel Jaakobus esimesel sajandil Hispaaniasse väikese erakla, kuhu ta paigutas Neitsi Maarja kuju. Mauride valitsusajal peideti kuju lähedalasuva kindluse torni. Pärast poolsaare tagasivallutamist leiti pilt pärast seda, kui osa müürist oli kokku varisenud. Nimi Almudena tuleb araabiakeelsest sõnast *almudayna*, mis tähendab kindlust. Praegune katedraal asub kohas, kust kuju leiti.

22. mail 2004 toimus katedraalis pealinna esimene kuninglik pulm peaaegu sajandi jooksul, kui kuningas Juan Carlose poeg, Astuuria prints Felipe, abiellus Letizia Ortiziga.

## Viited

## Välislingid
* Santa María la Real de la Almudena katedraali kodulehekülg (hispaania keeles)
Pioneerirühm

**Pioneerirühm** on toetava loomuga sõjaväeline üksus, mille eesmärk on raskendada maastikul vastase üksuste liikumist, tagada oma üksuste liikuvus ja vajadusel luua kaitse- ja varjeehitisi.

## Kirjeldus
Pioneeriüksused võivad olla esindatud kõrgema üksuse koosseisus pioneeripataljoni, -kompanii või -rühma näol. Rühmast väiksemat iseseisvat pioneeriüksust üldjuhul ei formeerita, kuna arvestades pioneeritööde mahtu, pole see otstarbekas.

Pioneerikompanii põhikoosseisu moodustavad 2–3 pioneerirühma ja nende ülesannete täitmist rasketehnikaga toetav tehnikarühm. Pioneerirühmad toetuvad oma tegevuses kõrgema üksuse tagalatoetusele, kuna nendel üksustel puudub tagalatoetuse element ning nad on sõltuvad kõrgemast toetusest.

Pioneeriteenistus on kaitstuse funktsiooni seisukohalt seotud eelkõige lahinguvõimsuse säilitamisega (välikindlustamine, pette- ja moondamistööd) ja vastase tõkestamisega. Jalaväepataljoni orgaaniliseks allüksuseks on pioneerirühm, mille esmane funktsioon on vastase liikumise tõkestamine. Pioneerirühma ülesannete planeerimisel peab pataljoni staap täpselt teadma selle tõkete ja läbipääsude rajamise suutlikkust (s.o tõkete iseloom, arv ja tööks kuluv aeg).

## Ülesanded
*Tõkestada, aeglustada, raskendada või peatada vastase üksusi ja lahingumasinate liikumist või manöövreid.
*Tagada oma üksuste liikuvust, võimaldada väeüksuste liikumist või manöövrit, parandades teeolusid ja rajades tõketest ja miiniväljadest läbipääse.
*Parandada lahinguvõime säilitamiseks üksiksõduri ja üksuse üleelamistingimusi, ehitades laskepesi, kaevikuid ja majutuspunkreid.
*Pioneerid teevad tööd rasketehnika ja lõhkeainetega.
*Pioneerid peavad oskama nii lõhata kui ka ehitada, rajada uut ja hävitada vana.
*Pioneeridel on demineerimisvõimekus.

## Viited
Žaboo

**Žaboo** on rikkalikult kroogitud või plisseeritud ilustus, mis on valmistatud pitsist või mõnest teisest õhulisest materjalist. Žabood kantakse kleidil või pluusil, see võib olla ka teatud ametite puhul kostüümi osa.

Žaboo tuli meestemoodi 1650. aasta paiku, algul moodustus see kaela ümber seotava pitskaelaräti otstest, hiljem oli tegemist eraldi külgenööbitava detailiga. Žabood kanti valgel pidulikul pluusil. 17. ja 18. sajandil oli pitsiline žaboo kinnitatud meestesärgi esiosale ning oli nähtav osaliselt – selle peal kanti vesti. Tegemist oli barokiajastu ülemklassi meestemoele iseloomuliku ja olulise detailiga.

19. sajandi keskpaigaks olid žabood meestemoes juba haruldasemaks muutunud. Moodi läksid habemed ja need ei sobinud kokku kaela ümber olevate volangidega. Ka meeste rõivad muutusid võrreldes barokiajastuga aina tagasihoidlikumaks. Žaboo jäi populaarseks veel miteks aastakümneks, kuid naiste aksessuaarina. Naistemoodi võetigi žaboo üle 19. sajandil ning seda hakati kinnitama prossiga särgikrae või kleidi külge. Prantsuse ja inglise daamid kandsid žaboosid ballikleitidel.

Moedetailina on see pitsiline kaunistus kasutusel ka tänapäeval, olles detailiks ratsutamiskostüümide juures. Žabood on tänapäeval ka osades riikides akadeemikute ja kohtunike töörõivastel. Pitsilised varrukaotsad ja žabood on iseloomulikud gooti ja aurupungi stiilis riietujate rõivastusele.

#### Žaboonõel
18. sajandil võeti kasutusele spetsiaalsed žaboonõelad, mille mõlemas otsas oli kaunistus. Üks žaboonõela ots oli nõela küljes kinni, teine eemaldatav ja lihtsal moel tagasi klõpsatav. Nõelaga fikseeriti žaboo nii, et nõela kaunistusega otsad jäid kahele poole žaboopitsi. Žaboonõelad muutusid eriti populaarseks 1920. ja 1930. aastatel, mil neid valmistati *[[art déco]]* stiilis.

#### Maria žaboo kui auhind
Kindral Johan Laidoneri abikaasa Maria Laidoneri riietuse lahutamatuks osaks oli žaboo. Okupatsiooniaastatel kandis ta sinist ja musta värvi rõivaste juurde valget žabood, mis andsid kokku Eesti riigilipu värvid.

Poola Vabariigi Suursaatkond Tallinnas annab 2018. aastast alates välja Maria žaboo nimelist auhinda. Sellega tõstetakse esile naisi, kes erilise pühendumusega kannavad hoolt Eesti ja Poola suhete arendamise eest ning propageerivad Maria Laidoneri eeskujul Maria sünnimaa Poola kultuuri ja pärandit Eestis. Esimene Maria žaboo anti Eesti iseseisvumise sajanda aastapäeva puhul üle president Kersti Kaljulaidile.

## Vaata veel
* Kaelarätik
* Kikilips
* Kravatt ehk kaelaside
* Lehv
* Lips 

## Viited